kardosdrur/scandi-wiki huggingface dataset:
Shawn Andrews

Shawn Cornelius Andrews (født 25. december 1982 i Camden, Arkansas, USA) er en tidligere amerikansk footballspiller, der spillede i NFL som guard for henholdsvis New York Giants og Philadelphia Eagles. Hans karriere strakte sig kun over syv sæsoner.

Andrews var en del af det Philadelphia Eagles-hold, der i 2005 nåede Super Bowl XXIX, hvor man dog tabte til New England Patriots. Tre gange, i 2005, 2006 og 2007, blev han udtaget til Pro Bowl, NFL's All Star-kamp.

Klubber 
 2004-2009: Philadelphia Eagles
 2010: New York Giants

Eksterne henvisninger 
 Spillerinfo

Amerikansk fodbold-spillere fra Arkansas
Amerikansk fodbold-offensive linemen
Amerikansk fodbold-spillere fra Philadelphia Eagles
Amerikansk fodbold-spillere fra New York Giants
Jon Runyan

Jon Daniel Runyan (født 27. november 1973 i Flint, Michigan, USA) er amerikansk politiker og tidligere amerikansk footballspiller. 

Han er tidligere medlem af Repræsentanternes Hus for Det Republikanske Parti.

Som fodboldspiller spillede han i NFL som offensive tackle. Han blev draftet til ligaen tilbage i 1996 og spillede for Tennessee Titans, Philadelphia Eagles og San Diego Chargers. Runyan var en del af det Philadelphia Eagles-hold, der i 2005 spillede sig frem til Super Bowl XXXIX. Her måtte man dog se sig besejret af New England Patriots. En enkelt gang er Runyan blevet udtaget til Pro Bowl, NFL's All Star-kamp.

Klubber 
 1996-1999: Tennessee Titans
 2000-2008: Philadelphia Eagles
 2009: San Diego Chargers

Eksterne henvisninger 

 Spillerinfo

Amerikansk fodbold-spillere fra Michigan
Amerikansk fodbold-offensive linemen
Tra Thomas

William "Tra" Thomas III (født 20. november 1974 i Deland, Florida, USA) er en tidligere amerikansk footballspiller, der spillede i NFL. Han kom ind i ligaen tilbage i 1998, og spillede for Philadelphia Eagles og Jacksonville Jaguars.

Thomas var en del af det Philadelphia Eagles-hold, der i 2005 nåede frem til Super Bowl XXXIX, der dog blev tabt til New England Patriots. Tre gange, i 2001, 2002 og 2004 blev han udtaget til Pro Bowl, NFL's All Star-kamp.

Klubber 
 1998-2008: Philadelphia Eagles
 2009: Jacksonville Jaguars

Eksterne henvisninger 
 Spillerinfo

Amerikansk fodbold-spillere fra Florida
Amerikansk fodbold-spillere fra Philadelphia Eagles
Amerikansk fodbold-spillere fra Jacksonville Jaguars
Amerikansk fodbold-offensive linemen
Brian Dawkins

Brian Patrick Dawkins Sr. (født 13. oktober 1973 i Jacksonville, Florida, USA) er en tidligere amerikansk footballspiller, der spillede 16 år i NFL som free safety. Han repræsenterede henholdsvis Philadelphia Eagles og Denver Broncos.

Dawkins var en del af det Philadelphia Eagles-hold, der i 2005 nåede frem til Super Bowl XXXIX, der dog blev tabt til New England Patriots. Han er hele seks gange blevet udtaget til Pro Bowl, NFL's All Star-kamp.

Klubber 
 1996-2008: Philadelphia Eagles
 2009-2012: Denver Broncos

Eksterne henvisninger 

 Spillerinfo
Retirement

Amerikansk fodbold-spillere fra Florida
Amerikansk fodbold-spillere fra Denver Broncos
Amerikansk fodbold-spillere fra Philadelphia Eagles
Amerikansk fodbold-safetys
Lito Sheppard

Lito Decorian Sheppard (født 8. april 1981 i Jacksonville, Florida, USA) er en tidligere amerikansk footballspiller, der spillede i NFL som cornerback mellem 2002 og 2011.

Sheppard var en del af det Philadelphia Eagles-hold, der i 2005 nåede frem til Super Bowl XXXIX, der dog blev tabt til New England Patriots. To gange, i 2004 og 2006 er han blevet udtaget til Pro Bowl, NFL's All Star-kamp.

Klubber 
 2002-2008: Philadelphia Eagles
 2009: New York Jets
 2010: Minnesota Vikings
 2011: Oakland Raiders

Eksterne henvisninger 
 Spillerinfo

Amerikansk fodbold-spillere fra Florida
Amerikansk fodbold-spillere fra Oakland Raiders
Amerikansk fodbold-spillere fra New York Jets
Amerikansk fodbold-spillere fra Philadelphia Eagles
Amerikansk fodbold-cornerbacks
Personer fra Jacksonville
John Michael Talbot

John Michael Talbot (født 8. maj 1954 i Oklahoma City, Oklahoma, USA) er en amerikansk romerskkatolsk munk, sanger, sangskriver og guitarspiller. Han er den katolske kirkes højst populær musiker. Han grundlagde også klosterfællesskabet The Brothers and Sisters of Charity, som er placeret i Eureka Springs, Arkansas, USA.

Diskografi 

 1. Reborn (1972) med Terry Talbot
 2. John Michael Talbot (1976)
 3. The New Earth (1977)
 4. The Lord's Supper (1979)
 5. Beginnings / The Early Years (1980)
 6. Come to the Quiet (1980)
 7. The Painter (1980) med Terry Talbot
 8. For the Bride (1981)
 9. Troubadour of the Great King (1981)
 10. Light Eternal (1982)
 11. Songs For Worship Vol. 1 (1982)
 12. No Longer Strangers (1983) med Terry Talbot
 13. The God of Life (1984)
 14. Songs For Worship Vol. 2 (1985)
 15. The Quiet (1985)
 16. Be Exalted (1986)
 17. Empty Canvas (1986)
 18. The Heart of the Shepherd (1987)
 19. Quiet Reflections (1987)
 20. The Regathering (1988)
 21. Master Collection (1988)
 22. The Lover and the Beloved (1989)
 23. Come Worship the Lord Vol. 1 (1990)
 24. Come Worship the Lord Vol. 2 (1990)
 25. Hiding Place (1990)
 26. The Birth of Jesus (1990)
 27. The Master Musician (1992)
 28. Meditations in the Spirit (1993)
 29. Meditations from Solitude (1994)
 30. Chant from the Hermitage (1995)
 31. The John Michael Talbot Collection (1995)
 32. The Talbot Brothers Collection (1995)
 33. Brother to Brother (1996) med Michael Card
 34. Our Blessing Cup (1996)
 35. Troubadour for the Lord (1996)
 36. Table of Plenty (1997)
 37. Hidden Pathways (1998)
 38. Pathways of the Shepherd (1998)
 39. Pathways to Solitude (1998)
 40. Pathways to Wisdom (1998)
 41. Quiet Pathways (1998)
 42. Spirit Pathways (1998)
 43. Cave of the Heart (1999)
 44. Simple Heart (2000)
 45. Wisdom (2001)
 46. Signatures (2003)
 47. City of God (2005)
 48. Monk Rock (2005)
 49. The Beautiful City (2006)
 50. Living Water 50th (2007)
 51. Troubadour Years (2008)

Referencer

Eksterne henvisninger 
 officielt websted
 The Brothers and Sisters of Charity
 

Sangere fra USA
Guitarister fra USA
Hochwanner

Hochwanner er med 2.744 meter over havet det næsthøjeste bjerg i Tyskland efter Zugspitze (2.962 moh). Bjerget ligger i bjergkæden Wettersteingebirge i Alperne på grænsen mellem Bayern i Tyskland og Tyrol i Østrig.

Eksterne henvisninger 

Bjerge i Tyskland
Bjerge i Østrig
Bjerge i Alperne
Center for Integration

Center for Integration er et dansk netværk, der tilbyder undervisning, information, konsulentbistand, rådgivning og meget andet inden for integration af etniske minoriteter i Danmark. Netværket henvender sig især til fagfolk i den offentlige sektor. Uformel leder af centeret er antropologen Marianne Nøhr Larsen.

Organisationer fra Danmark
Ratchet & Clank: Quest for Booty

Ratchet & Clank: Quest of Booty (kendt som Ratchet & Clank Future: Quest of Booty i USA) er den ottende udgivelse i Ratchet & Clank-serien. Det blev udgivet på PlayStation Network i Europa og USA den 21. august 2008. Det blev senere udgivet som Blu-Ray Disk i Europa den 12. september 2008, og i Asien den 25. september 2008.  Spillet fortsætter hvor Tools of Destruction sluttede, hvor Clank blev kidnappet af de mystiske Zoni, og følger Ratchet's søgen efter ham. På grund af spillets længde, omkring 3-4 timers spilletid, blev det udgivet til en lavere pris end de fleste andre spiludgivelser.

Referencer 

Quest for Booty
Platformspil
Computerspil fra 2008
PlayStation 3-spil
Ratchet & Clank: Size Matters

Ratchet & Clank: Size Matters er et spil i spilserien Ratchet & Clank, det udkom til PSP i 2007 og PS2 i 2008.

Size Matters
Platformspil
Computerspil fra 2007
PlayStation 2-spil
PlayStation Portable-spil
Troy Smith

Troy Smith (født 20. juni 1984 i Cleveland, Ohio, USA) er en amerikansk footballspiller, der tidligere spillede i NFL som quarterback for hold som Baltimore Ravens (2007-09) San Francisco 49ers (2010), Pittsburgh Steelers (2012). Han spiller nu for Montreal Alouettes i den canadiske liga CFL.

Han blev draftet til NFL af Ravens i 2007.

Klubber 
 Baltimore Ravens (2007−2009)
 San Francisco 49ers (2010)
 Omaha Nighthawks (2011)
 Montreal Alouettes (2013−)

Eksterne henvisninger 

 Spillerinfo

Amerikansk fodbold-spillere fra Ohio
Amerikansk fodbold-spillere fra Baltimore Ravens
Amerikansk fodbold-spillere fra San Francisco 49ers
Amerikansk fodbold-quarterbacks
Personer fra Columbus
Opportunist (økologi)

Opportunist og det tilsvarende tillægsord, opportunistisk, bruges som betegnelse for dyr, som foretrækker de fødeemner, der er flest af på et givet tidspunkt og et givet sted. Det gælder f.eks. dyrearter som rotte, krage og gedde. Inden for økologien bruges ordet rent beskrivende, for denne adfærd kan give arten konkurrencefordele i forhold til andre arter.

Se også 
 Specialist (økologi)
 Generalist (økologi)

Økologi
Bart Scott

Bart Edward Scott (født 18. august 1980 i Detroit, Michigan, USA) er en tidligere amerikansk footballspiller, der spillede i NFL som linebacker. Hans karriere strakte sig fra 2002 til 2012, og blev tilbragt hos Baltimore Ravens og New York Jets.

Scott er en enkelt gang, i 2006, blevet udtaget til Pro Bowl, NFL's All Star-kamp.

Klubber 
 Baltimore Ravens (2002–2008)
 New York Jets (2009–2012)

Eksterne henvisninger 
 Spillerinfo

Amerikansk fodbold-spillere fra Michigan
Amerikansk fodbold-spillere fra Baltimore Ravens
Amerikansk fodbold-spillere fra New York Jets
Amerikansk fodbold-linebackers
Personer fra Detroit
Secret Agent Clank

Secret Agent Clank er det seneste Ratchet & Clank PSP-spil.

Ratchet & Clank
Platformspil
Computerspil fra 2008
PlayStation Portable-spil
Frank Walker

Frank Bernard Walker (født 6. august 1981 i Tuskegee, Alabama, USA) er en amerikansk footballspiller (cornerback), der pt. er free agent.Han har tidligere spillet en årrække i NFL, blandt andet for Green Bay Packers og New York Giants.

Klubber 
 New York Giants (2003–2006)
 Green Bay Packers (2007)
 Baltimore Ravens (2008–2009)
 Minnesota Vikings (2010)
 Dallas Cowboys (2011)

Eksterne henvisninger 
 Spillerinfo 

Amerikansk fodbold-spillere fra Alabama
Amerikansk fodbold-spillere fra New York Giants
Amerikansk fodbold-spillere fra Green Bay Packers
Amerikansk fodbold-spillere fra Baltimore Ravens
Amerikansk fodbold-spillere fra Minnesota Vikings
Amerikansk fodbold-spillere fra Dallas Cowboys
Amerikansk fodbold-cornerbacks
Tom Zbikowski

Thomas Michael "Tom" Zbikowski (født 22. maj 1985 i Arlington Heights, Illinois, USA) er en tidligere amerikansk footballspiller, der spillede i NFL som free safety for Baltimore Ravens og Chicago Bears. Han blev draftet til ligaena af Ravens i 2008.

Klubber 
 Baltimore Ravens (2008−2011)
 Indianapolis Colts (2012)

Eksterne henvisninger 
 Spillerinfo

Amerikansk fodbold-spillere fra Illinois
Amerikansk fodbold-spillere fra Baltimore Ravens
Amerikansk fodbold-spillere fra Indianapolis Colts
Amerikansk fodbold-safetys
Ratchet & Clank: Clone Home

Ratchet & Clank: Clone Home er et spil i spilserien Ratchet & Clank, det udkom i 2006. Og er en fortsættelse til Going Mobile.

Clone Home
Platformspil
Computerspil fra 2006

en:Ratchet & Clank: Going Mobile#Sequel
Michael Turner

Michael Turner (født 13. februar 1982 i Waukegan, Illinois, USA) er en amerikansk footballspiller (running back), der pt. er free agent. Turner har tidligere spillet ni år i NFL for henholdsvis San Diego Chargers og Atlanta Falcons. Han har to gange deltaget i Pro Bowl.

Klubber 
 San Diego Chargers (2004–2007)
 Atlanta Falcons (2008–2012)

Eksterne henvisninger 
 Spillerinfo

Amerikansk fodbold-spillere fra Illinois
Amerikansk fodbold-spillere fra San Diego Chargers
Amerikansk fodbold-spillere fra Atlanta Falcons
Amerikansk fodbold-running backs
Werfen

Werfen er en købstadskommune (Marktgemeinde) i den østrigske delstat Salzburg. Den ligger omkring 40 kilometer syd for byen Salzburg og har 3.047 indbyggere (pr. 01.01.2007).

Geografi 
Kommunen ligger i Pongau in delstaten Salzburg mellem Tennen-, Hagengebirge og Hochkönig i Salzachtal. Til det samlede areal på 154 km² hører også landsbyerne Tenneck og Imlau samt Tiersam, Scharten, Sulzau og Wimm.

Historie 
Werfen er et af de ældste markedssteder i Salzburg. Det blev etableret mellem 1190 og 1242. Werfen har også været sæde for en af Salzburgs middelalderlige domstole. Under bønderkrigene 1525/26 blev Werfen indtaget uden modstand af de oprørske bønder, og i 1731/32 blev Werfen heller ikke forskånet for landets store protestantudvisninger. På grund af byens tilhørsforhold til den protestantiske tro, blev 20.000 protestanter efter dekret fra Salzburgs fyrstebiskop forvist, og kong Frederik Vilhelm 1. af Preussen gav flygtningene nyt land i Østpreussen.

Efter opløsningen af det gejstlige fyrstendømme Salzburg kom Werfen, som store dele af det resterende Salzburg i 1816 under østrigsk overherredømme.

Werfen ligger for foden af borgen Burg Hohenwerfen, der går tilbage til det 11. århundrede, som var fæstningsværk for Salzburgs ærkebiskopper. Fæstningen blev delvist ødelagt af en brand i 1931, men blev genopbygget og overgivet til NSDAP den 6. august 1938. Her skulle den under ledelse af Landrat Karl Springenschmied gøres til militær officersskole. Efter 2. verdenskrig blev fæstningen frem til 1987 anvendt som uddannelsessted for den østrigske forbundshær.

Politik 
Werfens byråd består af 19 medlemmer, og det seneste valg fandt sted i 2009. Borgmester er Franz Meißl fra SPÖ. Byrådet er sammensat således:

 SPÖ, 9 mandater
 ÖVP, 6 mandater
 FPÖ, 4 mandater

Kultur og turisme 
Werfen ligger tæt på to store turistattraktioner i Salzburg, og sommerturisme er et vigtigt grundlag for byen. Den ene attraktion er Burg Hohenwerfen, der bl.a. tilbyder rundvisninger, falkoneropvisning, ridderturneringer og middelaldertaffel. Den anden attraktion er Eisriesenwelt, der er verdens største ishuler. Hulerne har årligt omkring 150.000 besøgende.

Andre attraktioner i Werfen er kirken "Zum hl. Apostel Jakobus d. Älteren", der er bygget 1652-57, Kapucinerkirken "Mariahilf" samt den gamle middelalderretsbygning, der er en del af den tidligere distriktsretsbygning i Werfen.

Eksterne henvisninger 

 Werfen Kommune
Hohentwiel

Hohentwiel er en uddød vulkan i Hegau i Baden-Württemberg i det sydlige Tyskland. Den ligger cirka 10 km vest for Bodensøen ved byen Singen (Landkreis Konstanz).

Opførelsen af fæstningen, der er ruiner af på toppen af Hohentwiel, blev påbegyndt i 914 af Burchard 3. af Schwaben. Oprindelig lå klosteret St. Georg indenfor fæstningen, men i 1005 blev det flyttet til Stein am Rhein (i dag i Schweiz og de schwabiske hertuger mistede kontrollen over Hohentwiel.

Senere i middelalderen holdt adelsfamilierne von Singen-Twiel (1100- og 1200-tallet), von Klingen (til 1300) og von Klingenberg (til 1521) til her. I 1521 gik det videre til Hertug Ulrich von Württemberg, som udviklede Hohentwiel til en af de stærkeste fæstninger i sit hertugdømme . Fæstningen modstod fem kejserlige belejringer under trediveårskrigen. I 1700-tallet fungerede Hohentwiel som et Württemberg-fængsel. Fæstningen blev ødelagt i 1800 af franskmændene. I dag er den tidligere fæstning en af de største slotsruiner i Tyskland.

Den moderne by Singen liggere ved foden af bjerget

Eksterne henvisninger 

 Virtuel vitjing

Bjerge i Tyskland
Vulkaner i Tyskland
Slaget ved Utoy Creek

Slaget ved Utoy Creek blev udkæmpet mellem den 5. august og den 7. august 1864 under Atlanta kampagnen i den Amerikanske borgerkrig. Generalmajor William T. Sherman's Unionshære havde delvist omringet byen Atlanta i Georgia, som blev holdt af konfødererede styreker under kommando af generalløjtnant John Bell Hood. Sherman havde på dette tidspunkt valgt en strategi med at angribe jernbanelinierne, som førte ind i Atlanta i håb om at afskære fjenden fra forsyninger.  

Efter at det ikke var lykkedes at omringe Hoods venstre flanke i Slaget ved Ezra Church, ville Sherman fortsat gerne forlænge sin højre flanke og nå jernbanen mellem East Point og Atlanta. Han overførte generalmajor John M. Schofield's Army of the Ohio fra sin venstre til sin højre flanke og sendte ham til nordsiden af Utoy Creek. Selv om Schofields tropper var ved Utoy Creek den 2. august, krydsede de den først sammen med XIV Korps den 4. august. Schofields styrke begyndte sin fremrykning for at udnytte denne situation om morgenen den 5. august. Selv om det i starten var en succes måtte Schofield omgruppere sine styrker, hvilket tog resten af dagen. Denne forsinkelse gav Konføderationen tid til at forstærke deres forsvarsværker med abatis (fældede træer, som er flettet sammen), hvilket bremsede Unionens angreb da det blev genoptaget om morgenen den 6. august. Unionshæren blev hurtigt slået tilbage med alvorlige tab for William B. Bate's division og det lykkedes ikkat afbryde jernbaneforbindelsen. Unionstropperne rykke frem til Konføderationens hovedlinje, og der blev de indtil slutningen af august.

Referencer 
National Park Service beskrivelse af slaget

Eksterne links 
The Battle of Utoy Creek af borgerkrigskunstneren Marc Stewart

Slag i den amerikanske borgerkrig i Georgia
Nintendo Entertainment Analysis and Development

Nintendo Entertainment Analysis and Development (EAD) er Nintendos største underafdeling og udvikler af spil. EAD blev startet i 1984 under navnet Nintendo Research & Development Team 4 (Nintendo R&D4). I SNES-perioden skiftede Nintendo R&D4 imidlertid navn til Nintendo EAD. Nintendo EAD ledes af Shigeru Miyamoto.

Entertainment Analysis and Development
Etableret i 1984
Thomas Buntzen

Thomas Buntzen (født 5. september 1776 i København, død 28. juni 1807 i Sankt Petersborg) var en dansk læge.
 
Thomas Buntzen var søn af  havnemester Jacob Buntzen og Johanne Cathrine, født Sandgaard. Han blev student privat 1795, tog medicinsk eksamen 1803, og erhvervede sig doktorgraden 1804. Efter kort tid som praktiserende læge i København rejste han til Rusland, tog russisk lægeeksamen og blev ansat som overlæge ved det kejserlige kadetakademi i Sankt Petersborg. I 1804 giftede han sig med Medea Cathrine Garb (død 1859 i København). 

Han døde allerede 1807 men har i sin korte levetid udfoldet en genial og banebrydende experimental virksamhed på det fysisk-fysiologiske område, til dels med udgangspunkt i Galvanis og Voltas forsøg.
Resultaterne foreligger i flere større og mindre afhandlinger, der både i indhold og fremstilling vidner om en rigt begavet ånd.   Først i den senere tid har de dog fået fortjent opmærksomhed. Således har han publiceret: Forskjellige galvaniske Forsøg (i Nyt Bibliothek for Fysik, Medicin og Økonomi, udgivet af Rafn, IV),  sin doktordissertation om oprindelsen til den dyriske varme og Beiträge zu einer künftigen Physiologie (1805). Også i Gilberts Annalen der Physik (bind XV og XXV) gives udførlige fremstillinger af hans undersøgelser. I disse arbejder har han eksperimentalt påvist varmeudvikling både ved galvanisk strøm og ved muskelkontraktion og givet en fuldt udviklet teori om varmens dynamiske oprindelse, i det han navnlig lægger vægt på udjævningen af plus- og minus-elektricitet. Han har der også meddelt en den gang ny konstruktion af galvaniske søjler af fugtige organiske stoffer (af nerve- og muskelvæv, agaricus med salmiak) og på Galvanis frøpræparat demonstreret trækning ved muskelens berøring navnlig med en skråt gennemskåren nerve. Han synes væsentlig at have været autodidakt. Panum formoder at han har fundet støtte hos den jævnaldrende H.C. Ørsted, men det er næppe rigtigt. Den store nytte og støtte, Buntzen har haft af sin kollega instrumentmageren Jeppe Smiths fortrinlige fysiske apparater, fremhæver han selv i sine arbejder.

Kilder

Eksterne henvisninger 
H.M. Hansen: Thomas Buntzen i Dansk Biografisk Leksikon, 3. udg., Gyldendal 1979-84. Hentet 26. december 2019 fra http://denstoredanske.dk/index.php?sideId=287946

Læger fra Danmark
Thomas
Danskere i 1700-tallet
Danskere i 1800-tallet
Personer fra København
Artikler fra 1. udgave af Dansk biografisk leksikon
Entertainment Software Rating Board

Entertainment Software Rating Board (forkortet til ESRB) er en amerikansk virksomhed, som står til ansvar for at sætte aldersgrænser på computerspil og give information og råd til personer (specielt forældre), som køber sådanne spil. Virksomheden blev etableret i 1994.

Aldersmærkning

Ekstern henvisning 

 Officiel hjemmeside for ESRB 

Etableret i 1994
Computerspilsvirksomheder fra USA
Vurderingssystemer for computerspilindhold
Øretæve

Øretæve har flere betydninger:

Øretæve (afstraffelse) – et folkeligt udtryk for en lussing
Øretæve (bagværk) – en flad snegl (kage) med karamelliseret sukkerovertræk
Øretæve (bygningsdel) – et lokalt, østbormholmsk udtryk for en konstruktionsdetalje ved gavlen af bindingsværkshuse
Dark Age of Camelot

Dark Age of Camelot er et 3D middelalder fantasy MMORPG, der omhandler en krig mellem tre riger i slutningen af Kong Arthurs hersken: Arthurian-inspirerede Albion, Nordisk mytologisk inspirerede Midgard, og keltiske Hibernia. Spillet er udviklet af Mythic Entertainment, og blev udgivet d. 10. oktober 2001.

Realm vs. Realm 
Realm vs. Realm (RvR) er hvad Dark Age of Camelot hovedsageligt fokuserer på. Historien bygger på, hvad der sker efter Kong Arthurs død, og hans forenede kongerige begynder at falde fra hinanden. Albion, Hibernia og Midgard er alle tre i en konstant krig mod hinanden, om at få magten over kraftfulde relikvier, og endda om at få kontrol over indgangen til Darkness Falls.

Grundlæggende er RvR ligesom PvP et udtryk for to spillere der spiller mod hinanden. For at få bedre forståelse af hvordan RvR er bygget op, kan man læse "New Frontiers Specifications and Information".

Udvidelser 
DAoC har til dato udgivet 7 udvidelser, hvoraf 2 er gratis, og de resterende skal købes.

Betalings Udvidelser 
 Shrouded Isles – Udgivet den 12. november, 2002
 Trials of Atlantis – Udgivet den 28. oktober, 2003
 Catacombs – Udgivet den 7. december, 2004
 Darkness Rising – Udgivet den 1. februrar, 2006
 Labyrinth of the Minotaur – Udgivet den 5. november, 2006

Gratis Udvidelser 
 Foundations – Udgivet 18. juni, 2003
 New Frontiers – Udgivet 22. juni, 2004

Eksterne henvisninger 
 Dark Ages of Camelot officelle hjemmeside 
 Dark Ages of Camelot Europa 
 Camelot Herald til US servers 

Computerspil fra 2001
MMORPG
Windows-spil
Palæoøkologi

Palæoøkologi (eller palæøkologi) er en videnskab, der henter data fra fossiler og arkæologiske fund for at rekonstruere fortidens økosystemer. Den beskæftiger sig med undersøgelse af fossile organismer og spor efter dem, som kan afsløre deres livscyklus, naturlige miljø, hvordan de døde osv. Palæøkologiens mål er desuden at opbygge den mest detaljerede model for organismernes miljø, som det er muligt at skabe. Rekonstruktionen indebærer arbejde med komplekse påvirkninger mellem miljøfaktorer som temperatur, fødekilder, solindstråling osv. I arbejdet må man hele tiden holde sig for øje, at disse komplekse datamængder er forvrængede eller delvist ødelagte på grund af bevaringsforholdene, hvad der lægger endnu et lag af vanskeligheder ind over arbejdsfeltet.
 
Den miljømæssige kompleksitet bliver normalt omgået ved anvendelse af statistisk analyse af de tilgængelige data, mens problemer, som skyldes opbevaringsforholdene, håndteres ved hjælp af tafonomi (kendskab til nedbrydning, forrådnelse osv.). 

Meget af den palæøkologiske forskning koncentrerer sig om de seneste 2 millioner år (kvartærtiden), da ældre miljøer er mindre velbevarede. I praksis samler mange undersøgelser sig om  holocænperioden (de seneste 11.000 år) eller i hvert fald den sidste del af pleistocæn (weichselistiden), der dækker perioden fra 50.000 år til 10.000 år før nu. Disse undersøgelser er nyttige for en forståelse af drivkræfter bag ændringer i økosystemerne og for en rekonstruktion af økosystemerne før industrialiseringen. Mange beslutningstagere har fremhævet det væsentlige i at bruge palæøkologiske undersøgelser som grundlag for de valg, der må træffes vedrørende miljøbeskyttelse.

Se også
Økologisk historie

Eksterne links
 D. Fox: Dig Deeper  i Conservation in Practice 7(3):15-21.
 P.D. Taylor og M.A. Wilson: Palaeoecology and evolution of marine hard substrate communities  i Earth-Science Reviews, 2003, nr. 62: 1-103.

Økologi
Urhistorie og forhistorie